Sasha p

Sasha P (bí Anthonia Yetunde Alabi ní ọjọ́ kọnkọ̀lélógún oṣù karùn-ún ọdún 1983), Wọ́n tún mọ̀ ọ́ gẹ́gẹ́ bí ayaba híí-họpù Nàìjíríà, ó jẹ́ rápà Nàìjíríà, Olórin, Obìnrin-Onísọ̀wọ̀, Agbẹjọ́rò àti Olùwúnilórí.

 Ìbẹ̀rẹ̀pẹ̀pẹ̀ ayé rẹ̀ àti Ẹ̀kọ́ rẹ̀ 
Ó jẹ́ àbíkẹ̀yìn nínu ọmọ mẹ́jo, Ó jẹ́ ẹni tó jẹ́ wí pé ìyá rẹ̀ nìkan ló tọ́ ọ, Alákọ̀wé ni, tí wọ́n sáábà máa ń pè é ní Sisí Fádékẹ́mi, lẹ́yìn tí bàbá rẹ̀ kú tá. Ó bẹ̀rẹ̀ ìgbésí ayé orin rẹ̀ ní Ìbàdàn . Ó lọ sí ilé-ìwé International School Ibadan àti  Fásitì Èkó tó fí gba oyè fínnífínní ìparí ẹ̀kọ́ ní ìṣe Agbẹjọ́rò.

 Ìbẹ̀rẹ̀pẹ̀pẹ̀ Orin gẹ́gẹ́ bí Iṣẹ́ Àyoò rẹ̀ 
Sasha P jẹ́ obìnrin tó rí Orí-ire rẹ̀ nínu orin nígbà tí ó jẹ́ wí pé obìnrin díẹ̀ lọ kọ Híí-họpù nígbà náà. Lẹ́yìn ìgbà náà , Orí-ire rẹ̀ yìí ṣe ọ̀pọ̀lọpọ̀ ìrànlọ́wọ́ fún àwọn rápà obìnrin àti àwọn obìnrin Olórin yòókù ní Híí-họpù Nàìjíríà . Ó bẹ̀rẹ̀ sí ní ma ṣe ìfọwọ́sọwọ́pọ̀ pẹ̀lú àwọn Olórin àti fọwọ́bọ̀wé pẹ̀lú eLDee's Trybe records. Sasha P sì jẹ́ ọ̀kan lára àwọn obìnrin Olórin olókìkí ní Nàìjíríà láti ọdún, pàápàá lẹ́yìn àṣeyọrí rẹ̀ lórí álíbọ̀bú àkọ́kọ́ rẹ̀ First Lady lábẹ́ ìkóso rẹ̀ STORM. Ó wà lára àwọn tó dárúkọ fún ọ̀pọ̀lọpọ̀ òye ní Nàìjíríà àti ilẹ̀-òkun. Ó gba Oyè  "Best Female Artist" ní ọdún 2009 ní ilẹ̀-òkun ní the Women in Entertainment Awards fún Orin àdàkọ  tó pè ní "Adara". Ó wà lára àwọn tó dárúkọ fún Oyè méjì lẹ́ẹ̀kan ṣo (Best Female Video and Best Cinematography) láti ọwọ́  SoundCity Video Music Awards fún Orin adákọ kejì tó pè ní  Only One ní ọdún 2009.

Ó jẹ́ Obìnrin Olórin àkọ́kọ́ Nàìjíríà tó ma kọ́kọ́ ṣeré ní  20th anniversary of the World Music Awards ní oṣù kẹwàá ọdún 2008. Ó jẹ́ obìnrin Olórin àkọ́kọ́ Nàìjíríà tó má kọ́kọ́ gba the Best Female Award ní MTV Africa Music Awards (MAMA). Yàtọ̀ sí Adara, Ó kọ orin tó fi silẹ̀ Gidi Babe ní nígbà ọjọ́-ìbí rẹ̀ ní ọdún 2009. Ó fi orin àdàkọ silẹ̀ ní ọdún 2012 tó pè ní Bad Girl P.

Ní ọdún 2013, Sasha P ṣe àlàyé wí pé òun ma fi orin silẹ̀ láti fi ojú sí ìṣọ̀wò àwọn aṣọ tó dára tí òun ṣe .

Ìtókasí